ທ່ານ​ນາງ Aung San Suu Kyi ຜູ້ນຳມຽນມາ ທຳການຢ້ຽມຢາມຈີນ 
ລັດຖະບານ​ມຽນມາ​ ໄດ້​ສ້າງຕັ້ງກຳມາ​ທິການ​ນຶ່ງ​ຂຶ້ນ ເພື່ອ​ທົບ​ທວນ​ການ​ສ້າງ​ເຂື່ອນ Myitsone ​ແລະ​ໂຄງການ​ສ້າງ​ເຂື່ອນ​ໄຟຟ້າ​ພະລັງ​ນ້ຳ​ອື່ນໆ​ອີກ.
ໂຄງການສ້າງເຂື່ອນຈີນ ທີ່ຖືກໂຈະແລະມີເລື້ອງຜິດຖຽງກັນ ໃນມຽນມານັ້ນ ຄາດວ່າ ຈະຄອບງຳ ການເຈລະຈາຫາລືໃນວັນພະຫັດມື້ນີ້ ລະຫວ່າງຜູ້ນຳທີ່ແທ້ຈິງຂອງມຽນມາ ທ່ານນາງ Aung San Suu Kyi ແລະນາຍົກລັດຖະມົນຕີ Li Keqiang ທີ່ນະຄອນຫຼວງປັກ ກິ່ງ ການເດີນທາງໄປຢ້ຽມຢາມນະຄອນຫຼວງຈີນ ຂອງທ່ານນາງ Aung San Suu Kyi ແມ່ນການຢ້ຽມຢາມທາງການທູດທີ່ສຳຄັນ ນັບຕັ້ງແຕ່ພັກສັນນິບາດແຫ່ງຊາດເພື່ອປະຊາທິປະໄຕ ໄດ້ຮັບໄຊຊະນະຢ່າງຖ້ວມລົ້ນໃນການເລືອກຕັ້ງແຫ່ງຊາດເມື່ອປີກາຍນີ້ ທີ່ເຮັດ ໃຫ້ການປົກຄອງຂອງພວກທະຫານເປັນເວລາ 5 ທົດສະວັດສິ້ນສຸດລົງ ທ່ານນາງ Aung San Suu Kyi ທີ່ໄດ້ຮັບລາງວັນໂນແບລຂະແໜງສັນຕິພາບ ໄດ້ຖືກຫ້າມບໍ່ໃຫ້ເປັນປະທານາ ທິບໍດີ ພາຍໃຕ້ລັດຖະທຳມະນູນທີ່ລັດຖະບານທະຫານເປັນຜູ້ຮ່າງຂຶ້ນມາ ແຕ່ທ່ານນາງກໍໄດ້ກຳຕຳແໜ່ງທີ່ສຳຄັນໆຫລາຍໆຕຳແໜ່ງ ຮວມທັງທີ່ປຶກສາລັດຖະບານແລະລັດຖະມົນຕີ ການຕ່າງປະເທດ ຈີນແມ່ນມີຄວາມກະຕືລືລົ້ນ ທີ່ຈະເລີ້ມຄືນ ໂຄງການສ້າງເຂື່ອນ Myitsone ທີ່ມີມູນຄ່າ 3 ພັນ 6 ຮ້ອຍລ້ານ ຢູ່ໃນພາກເໜືອຂອງມຽນມາ ໃນແມ່ນ້ຳອີຣະວະດີ 90 ເປີເຊັນຂອງໄຟ ຟ້າທີ່ຜະລິດຈາກເຂື່ອນຈະສົ່ງໄປຈີນ ແຕ່ໂຄງການດັ່ງກ່າວໄດ້ຖືກສັ່ງໃຫ້ໂຈະໃນປີ 2011 ພາຍໃຕ້ການປົກຄອງຂອງລັດຖະບານເຄິ່ງພົນລະເຮືອນທ່ານເທນເຊນ ຍ້ອນມີການຄັດຄ້ານ ຢ່າງແຂງແຮງ ພວກຄັດຄ້ານໄດ້ອ້າງເຖິງຜົນກະທົບຕໍ່ສິ່ງແວດລ້ອມ ແລະການຂາດກະແສ ໄຟຟ້າຢູ່ໃນມຽນມາ ເປັນເຫດຜົນທີ່ພາໃຫ້ໂຈະໂຄງການນີ້ ລັດຖະບານມຽນມາໄດ້ສ້າງຕັ້ງກຳມາທິການນຶ່ງຂຶ້ນເພື່ອທົບທວນການສ້າງເຂື່ອນ Myitsone ແລະໂຄງການສ້າງເຂື່ອນໄຟຟ້າພະລັງນ້ຳອື່ນໆອີກ ຍັງເປັນທີ່ຄາດກັນວ່າ ທ່ານນາງ Aung San Suu Kyi ຈະຫາລືກ່ຽວກັບການເຈລະຈາ ສັນຕິພາບລະຫວ່າງລັດຖະບານຂອງທ່ານນາງແລະກຳລັງກະບົດຂອງພວກຊົນກຸ່ມນ້ອຍຕ່າງໆ ທີ່ຢູ່ໃນບໍລິເວນຊາຍແດນມຽນມາຕິດກັບຈີນ ການສູ້ລົບກັນໃນເຂດດັ່ງກ່າວເຮັດໃຫ້ມີອົບພະຍົບຈຳນວນນຶ່ງເຂົ້າໄປໃນຈີນ ທ່ານນາງມີໝາຍກຳນົດຈະພົບປະກັບປະທານປະເທດຈີນ ທ່ານ Xi Jingping ໃນວັນສຸກມື້ອື່ນນີ້